b'\n_START_ARTICLE_\nPapa Victor al III-lea\n_START_SECTION_\nInvestirea\n_START_PARAGRAPH_\nNu se \xc8\x99tie dac\xc4\x83 a fost sau nu desemnat de Grigore al VII-lea printre posibilii s\xc4\x83i succesori. Cert este c\xc4\x83 acesta se numea de fapt Desideriu \xc8\x99i \xc3\xaenainte de investirea \xc3\xaen func\xc8\x9bie acesta era stare\xc8\x9b al m\xc4\x83n\xc4\x83stirii Montecassino \xc8\x99i a fost propus de principele Giordano de Capua . La \xc3\xaenceput el a refuzat categoric, ajung\xc3\xa2nd chiar s\xc4\x83 protesteze formal pe l\xc3\xa2nga sus\xc8\x9bin\xc4\x83torii s\xc4\x83i, constr\xc3\xa2ns \xc3\xaens\xc4\x83 ,acesta a ajuns la Roma cu ocazia s\xc4\x83rb\xc4\x83torilor pascale din anul 1086, ced\xc3\xa2nd p\xc3\xa2n\xc4\x83 la urm\xc4\x83 la rug\xc4\x83min\xc8\x9bile cardinalilor; a fost ales la 24 mai 1086 \xc8\x99i \xc8\x99i-a luat numele de Victor, fiind al 3-lea cu acest nume.\n_START_SECTION_\nIstoria pontificatului lui Victor al III-lea\n_START_PARAGRAPH_\n\xc3\x8enc\xc4\x83 de la \xc3\xaenceput desemnarea lui a fost contestata de Roger, fiul lui Robert Guiscard , printr-un complot ce s-a urzit la Roma la patru zile de la numire, duc\xc3\xa2nd la o ciocnire armat\xc4\x83 \xc3\xaentre cele doua tabere adverse. Desideriu nu era \xc3\xaens\xc4\x83 omul care s\xc4\x83 lupte \xc8\x99i f\xc4\x83r\xc4\x83 ezitare a plecat din Roma, pe mare, ajung\xc3\xa2nd la Terracina , unde a renun\xc8\x9bat la \xc3\xaensemnele pontificale \xc8\x99i s-a \xc3\xaentors \xc3\xaen m\xc4\x83n\xc4\x83stire. \xc3\x8entre timp la Roma ap\xc4\x83rea din nou Clement al III-lea \xc8\x99i se instala la Lateran._NEWLINE_La presiunile lui Giordano, in martie 1087, Desideriu convoac\xc4\x83 un Conciliu la Capua, pentru a discuta despre alegerea unui nou pap\xc4\x83. Practic Desideriu a fost reales \xc8\x99i convins s\xc4\x83 accepte numai dup\xc4\x83 ce normanzii s-au angajat sa-l scoat\xc4\x83 din Vatican pe Clement al III-lea, adica la 9 mai 1087, zi \xc3\xaen care Victor al III-lea a fost consacrat solemn \xc3\xaen Bazilica Sf\xc3\xa2ntul Petru din Roma._NEWLINE_Victor al III-lea s-a \xc3\xaembln\xc4\x83vit \xc3\xaens\xc4\x83 \xc8\x99i la sf\xc3\xa2r\xc8\x99itul lui iulie se re\xc3\xaentorcea \xc3\xaen m\xc4\x83n\xc4\x83stirea sa, de unde a convocat la sf\xc3\xa2r\xc8\x99itul lui august un Conciliu la Benevento unde l-a excomunicat pe Clement al III-lea , aprob\xc3\xa2nd \xc8\x99i noi canoane \xc3\xaempotriva simoniei. Tot aici a f\xc4\x83cut un apel la ceta\xc8\x9benii ora\xc8\x99elor Pisa, Genova \xc8\x99i Amalfi pentru organizarea unei cruciade \xc3\xaempotriva sarazinilor care amenin\xc8\x9bau Italia din sud, ace\xc8\x99tia reu\xc8\x99ind cucerirea c\xc3\xa2torva ora\xc8\x99e printre care \xc8\x99i Mehdia.\n_START_SECTION_\nMoartea lui Victor al III-lea\n_START_PARAGRAPH_\nVictor \xc3\xae\xc8\x99i sim\xc8\x9bea totu\xc8\x99i sf\xc3\xa2r\xc8\x99itul aproape \xc8\x99i s-a intors pentru totdeauna la Montecassino, unde a murit la 16 septembrie 1087 . A fost \xc3\xaenmorm\xc3\xa2ntat la m\xc4\x83n\xc4\x83stirea sa , beatificat de c\xc4\x83tre Biseric\xc4\x83 , pr\xc4\x83znuirea sa a fost confirmat\xc4\x83 \xc3\xaen 1887.'